<u>prvo</u> poročilo o tem delu v Nemčiji. Po <u>Jorisu,</u> ki je pri dunajskem literarnem časopisu prevzel uredništvo na <u>področju</u> naravoslovnih ved, bom en izvod <i>Geologije</i> poslal Mohsu v recenzijo za <u>naš</u> literarni časopis. <i>Si Neptunus defendi <u>potest,</u> certe a Mohs defendetur: si Mohs victas dabit manus, <u>omne</u>s vicerit Breislak.</i> Morda se bo v tem času pojavila še kakšna recenzija. Prebrskal bom vse revije.
<p>Mogoče pa je iz graških pogajanj vendarle kaj nastalo?!
</p><p>Dobrovský kljub predhodni najavi ni prišel. Vnaprej sem mu obljubil <u>hvaležnost</u> Vaše milost in <u>Stullija.</u> Če bom dobil priložnost, mu bom <u>takoj</u> poslal <u>svoj</u> izvod, izvod, namenjen njemu, pa pričakujem <u>ob priliki</u> zase. Sorgovo razpravo v <i>Memoires de l’Academie celtique</i> je sedaj tudi prebral in mi bo o čem resnično novem (<i>quam quam tua bonitate iam <u>dudum</u> noverim</i>) poročal. »Pri Neptunu,« je vzkliknil pred: <i>»<u>ne potónem.</u>«</i> Kaj takega lahko izjavijo samo še <u>Dubrovčani!</u>
</p><p>Tudi <u>Bandtkeja</u> sem povabil v naš literarni časopis <i> pro Polonicis.</i> Z izjemo stanovanja sem s <u>sedanjostjo</u> in <u>možnostmi</u> zelo zadovoljen. Jutri spet kosim pri Humboldtu. Če imaš položaj itd., se tudi v družbi navzameš večje sproščenosti.
</p><p>Ko bi le Vaša milost prav tako lahko bila manj zaskrbljena!
</p><p>Večni dolžnik Vaše milosti,
</p><p>Kopitar l. r.
</p><p>P. S. Schnurrerju sem ponudil 14 florintov za 14 kosov. Njegovi znanci, ki pravijo, da je <u>žilav,</u> mislijo, da bo pristal. <i>Vedremo</i>.
</p>
P. S. 2 Gospodu pl. <u>Webru</u> in gospe <u>Karek</u> čestitam.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-12-02
<a rel="nofollow" class="external free" href="http://nl.ijs.si/e-zrc/zois/html/MP50.html">http://nl.ijs.si/e-zrc/zois/html/MP50.html</a>